ddrg/super_eurlex huggingface dataset:
BG Официален вестник на Европейския съюз C 161/25

Решение на Общия съд от 5 април 2017 г. — Tractel Greifzug/EUIPO — Shenxi Machinery (Форма на моторна лебедка)

(Дело T-621/15) (1)

((Марка на Европейския съюз - Производство за обявяване на недействителност - Триизмерна марка на Европейския съюз - Форма на моторна лебедка - Абсолютно основание за отказ - Знак, състоящ се изключително от формата на стоката, необходима за получаването на технически резултат - Член 7, параграф 1, буква д), подточка ii) от Регламент (ЕО) № 207/2009))

(2017/C 161/34)

Език на производството: немски

Страни

Жалбоподател: Tractel Greifzug GmbH (Бергиш Гладбах, Германия) (представители: U. Lüken и C. Maierhöfer, avocats)

Ответник: Служба на Европейския съюз за интелектуална собственост (представител: D. Hanf)

Друга страна в производството пред апелативния състав на EUIPO, встъпила пред Общия съд: Shenxi Machinery Co. Ltd (Wuxi, Китай) (представител: C. Vossius, avocat)

Предмет

Жалба срещу решението на първи апелативен състав на EUIPO от 3 септември 2015 г. (преписка R 1658/2014-1), постановено в производство за обявяване на недействителност със страни Shenxi Machinery и Tractel Greifzug.

Диспозитив

1) Отхвърля жалбата.

2) Осъжда Tractel Greifzug GmbH да заплати направените от него съдебни разноски, както и тези на Службата на Европейския съюз за интелектуална собственост (EUIPO).

3) Shenxi Machinery Co. Ltd понася направените от него съдебни разноски.

(1) ОВ C 16, 18.1.2016 г.
BG Официален вестник на Европейския съюз C 221/18

Решение на Общия съд от 15 май 2017 г. — Morton’s of Chicago/EUIPO — Mortons the Restaurant (MORTON’S)

(Дело T-223/15) (1)

((Марка на Европейския съюз - Производство за обявяване на недействителност - Фигуративна марка на Европейския съюз „MORTON’S“ - По-ранни нерегистрирани национални марки „MORTON’S“, „MORTONS“, „MORTON’S CLUB“, „MORTONS CLUB“, „MORTON’S THE RESTAURANT“, „MORTONS RESTAURANT“ и „M MORTON’S“ - Относително основание за отказ - Обявяване на недействителност - Член 8, параграф 4 и член 53, параграф 1, буква в) от Регламент (ЕО) № 207/2009))

(2017/C 221/23)

Език на производството: английски

Страни

Жалбоподател: Morton’s of Chicago, Inc. (Чикаго, Илинойс, Съединени щати) (представител: J. Moss, barrister)

Ответник: Служба на Европейския съюз за интелектуална собственост (представител: H. O’Neill)

Друга страна в производството пред апелативния състав на EUIPO, встъпила в производството пред Общия съд: Mortons the Restaurant Ltd (Лондон, Обединено кралство) (представители: J. Barry, solicitor и P. Nagpal, barrister)

Предмет

Жалба срещу решението на първи апелативен състав на EUIPO от 12 февруари 2015 г. (преписка R 46/2014-1), постановено в производство за обявяване на недействителност със страни Mortons The Restaurant et Morton’s of Chicago

Диспозитив

1) Отхвърля жалбата.

2) Morton’s of Chicago, Inc. понася съдебните разноски.

(1) ОВ C 228, 13.7.2015 г.
BG Официален вестник на Европейския съюз C 369/8

Решение на Общия съд от 14 септември 2017 г. — Università del Salento/Комисия

(Дело T-393/15) (1)

((Арбитражна клауза - Обща програма „Основни права и правосъдие“ - специална програма „Наказателно правосъдие“ - Събиране на платените от Комисията суми съгласно договор за отпускане на безвъзмездни средства - Прихващане на вземания - Частична промяна на квалификацията на жалбата - Жалба за установяване на липсата на вземане по договор))

(2017/C 369/10)

Език на производството: италиански

Страни

Жалбоподател: Università del Salento (Лече, Италия) (представител: F. Vetrò, адвокат)

Ответник: Европейска комисия (представители: първоначално L. Di Paolo, F. Moro, L. Cappelletti и O. Verheecke, впоследствие L. Di Paolo, F. Moro и O. Verheecke)

Предмет

От една страна, жалба, подадена на основание член 263 ДФЕС, на първо място, за отмяна на Решение D/C4 — B.2 — 005817 на Комисията от 4 май 2015 г., с което е извършено прихващане на вземане на жалбоподателя във връзка с изпълнението на договор по първия проект Entice (Explaining the Nature of Technological Innovation in Chinese Enterprises), и задължението на жалбоподателя във връзка с изпълнението на договор по втория проект, озаглавен „Judicial Training and Research on EU crimes against environment and maritime pollution“, на второ място, за отмяна на всички предхождащи, последващи и при всички положения свързани актове с посоченото решение и, на трето място, за осъждане на Комисията да заплати на жалбоподателя дължимите му суми в изпълнение на проекта Entice и, от друга страна, жалба, подадена на основание член 272 ДФЕС за установяване на липсата на претендираното от Комисия вземане във връзка с изпълнението на втория проект.

Диспозитив

1) Отхвърля жалбата.

2) Осъжда Università del Salento да заплати съдебните разноски.

(1) ОВ C 311, 21.9.2015 г.
8)

Осъжда Icap plc, Icap Management Services Ltd и Icap New Zealand Ltd да понесат една четвърт от направените от тях съдебни разноски.
BG Официален вестник на Европейския съюз C 104/30

Решение на Общия съд от 5 февруари 2018 г. — PTC Therapeutics International/EMA

(Дело T-718/15) (1)

((Достъп до документи - Регламент (ЕО) № 1049/2001 - Държан от EMA документ, който е бил представен по повод на заявлението за разрешение за търговия с лекарствения продукт „Translarna“ - Решение за предоставяне на достъп до документа на трето лице - Изключение, свързано със защитата на търговските интереси - Липса на обща презумпция за поверителност))

(2018/C 104/38)

Език на производството: английски

Страни

Жалбоподател: PTC Therapeutics International Ltd (Дъблин, Ирландия) (представители: първоначално C. Thomas, barrister, G. Castle, B. Kelly, H. Billson, solicitors, и M. Demetriou, QC, впоследствие, C. Thomas, M. Demetriou, G. Castle и B. Kelly)

Ответник: Европейска агенция по лекарствата (EMA) (представители: T. Jabłoński, A. Spina, S. Marino, А. Русанов и N. Rampal Olmedo)

Встъпила страна в подкрепа на жалбоподателя: European Confederation of Pharmaceutical Entrepreneurs (Eucope) (представители: D. Scannell, barrister и S. Cowlishaw, solicitor)

Предмет

Искане на основание член 263 ДФЕС за отмяна на Решение EMA/722323/2015 на EMA от 25 ноември 2015 г., с което по силата на Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, 2001 г., стр. 43; Специално издание на български език, 2007 г., глава 1, том 3, стр. 76) се разрешава достъп на трето лице до документ, съдържащ данни, представени по повод заявление за разрешение за търговия с лекарствения продукт „Translarna“

Диспозитив

1) Отхвърля жалбата.

2) PTC Therapeutics International Ltd понася, наред с направените от него съдебни разноски, и тези, направени от Европейската агенция по лекарствата (EMA), включително в обезпечителното производство.

3) European Confederation of Pharmaceutical Entrepreneurs (Eucope) понася направените от нея съдебни разноски.

(1) ОВ C 59, 15.2.2016 г.
BG Официален вестник на Европейския съюз C 72/31

Решение на Общия съд от 18 януари 2018 г. — Kenup Foundation и др./EIT

(Дело T-76/15) (1)

((Научни изследвания и технологично развитие - EIT - Рамкова програма за научни изследвания и иновации „Хоризонт 2020“ - Покана за отправяне на предложения с цел определяне на общност на знание и иновации - Отхвърляне на офертата на жалбоподателите - Регламент (ЕО) № 294/2008 - Регламент (ЕС) № 1290/2013 - Неправомерно делегиране на правомощия))

(2018/C 072/39)

Език на производството: английски

Страни

Жалбоподатели: Kenup Foundation (Kalkara, Малта), Candena GmbH (Lunebourg, Германия), CO BIK Center odličnosti za biosenzoriko, instrumentacijo in procesno kontrolo (Ajdovščina, Словения), Evotec AG (Хамбург, Германия) (представители: първоначално U. Soltész, C. Wagner, H. Weiß и A. Richter, впоследствие U. Soltész, H. Weiß и A. Richter, накрая U. Soltész и H. Weiß, адвокати)

Ответник: Европейски институт за иновации и технологии (EIT) (представители: M. Kern, подпомаган от P. de Bandt и M. Gherghinaru, адвокати)

Встъпили страни в подкрепа на жалбоподателите: Република Малта (представител: M. E. Perici Calascione, адвокат) и Stiftung Universität Lüneburg (представител: F. Oehl, адвокат)

Предмет

Искане на основание член 263 ДФЕС за отмяна на решенията от 9 декември 2014 г., чието съдържание е било съобщено с писмо от 10 декември 2014 г., с които EIT е определил общността на знание и иновации (ОЗИ) „Иновации за здравословен начин на живот и активен живот на възрастните хора“ и е отхвърлил предложението на консорциума Kenup

Диспозитив

1) Отменя решенията от 9 декември 2014 г., чието съдържание е било съобщено с писмо от 10 декември 2014 г., с които Европейският институт за иновации и технологии (EIT) е определил общността на знание и иновации (ОЗИ) „Иновации за здравословен начин на живот и активен живот на възрастните хора“ и е отхвърлил предложението на консорциума Kenup.

2) EIT понася направените от него съдебни разноски, както и тези на Kenup Foundation, Candena GmbH, CO BIK Center odličnosti za biosenzoriko, instrumentacijo in procesno kontrolo и Evotec AG.

(1) ОВ C 146, 4.5.2015 г.
Съединени дела T-306/15 и T-484/15: Решение на Общия съд от 20 юни 2018 г. — KV/Изпълнителна агенция за образование, аудио-визия и култура (EACEA) (Арбитражна клауза — Споразумения за отпускане на безвъзмездни средства по линия на програмата за действие за обучение през целия живот (2007 — 2013 г.) — Проекти „NEST“ и „This is IT“ — Недопустими разходи — Преквалифициране на жалбата)

Решение на Общия съд от 20 юни 2018 г. — KV/Изпълнителна агенция за образование, аудио-визия и култура (EACEA)

(Съединени дела T-306/15 и T-484/15) ( 1 )

„(Арбитражна клауза — Споразумения за отпускане на безвъзмездни средства по линия на програмата за действие за обучение през целия живот (2007 — 2013 г.) — Проекти „NEST“ и „This is IT“ — Недопустими разходи — Преквалифициране на жалбата)“

Страни

Жалбоподател: KV (представител: S. Pappas, avocat)

Ответник: Изпълнителна агенция за образование, аудиовизия и култура (EACEA) (представители: първоначално H. Monet и D. Homann, впоследствие H. Monet)

Предмет

Искания на основание член 272 ДФЕС да се установи, че като обявява за недопустими някои разходи за персонал, направени от жалбоподателя по линия на проектите „Network of Staff and Teachers in childcare services“ (NEST) и „Facilitating and fostering digital competence through volunteers — This is IT“ (This is IT), EACEA не е тълкувала и приложила правилно договорните клаузи, свързани с тези проекти

Диспозитив

1) Съединява T-306/15 и T-484/15 за целите на съдебното решение, с което се слага край на производството.

2) Отхвърля жалбите.

3) Осъжда KV да заплати съдебните разноски.

( 1 ) ОВ C 279, 24.8.2015 г.
Дело T-104/15: Решение на Общия съд от 20 юни 2018 г. — KV/Комисия (Споразумения за отпускане на безвъзмездни средства, сключени в рамките на Програмата за действие за обучение през целия живот (2007 — 2013 г.) — Проекти „Green Business is Smart Business“ и „LadybizIT: Woman entrepreneurship on the verge of ICT“ — Недопустимите разходи — Жалба за отмяна — Липса на компетентност на Комисията)

Решение на Общия съд от 20 юни 2018 г. — KV/Комисия

(Дело T-104/15) ( 1 )

„(Споразумения за отпускане на безвъзмездни средства, сключени в рамките на Програмата за действие за обучение през целия живот (2007 — 2013 г.) — Проекти „Green Business is Smart Business“ и „LadybizIT: Woman entrepreneurship on the verge of ICT“ — Недопустимите разходи — Жалба за отмяна — Липса на компетентност на Комисията)“

Страни

Жалбоподател: KV (представител: S. Pappas, адвокат)

Ответник: Европейска комисия (представители: първоначално C. Gheorghiu и K. Skelly, а впоследствие C. Gheorghiu, I. Rubene и J. King)

Встъпила страна в подкрепа на ответника: Изпълнителна агенция за образование, аудиовизия и култура (EACEA) (представители: първоначално H. Monet и D. Homann, а впоследствие H. Monet)

Предмет

Жалба на основание член 263 ДФЕС за отмяна на Решение за изпълнение C(2014) 9706 окончателен на Комисията от 16 декември 2014 г., с което се отхвърля като неоснователна жалбата на жалбоподателя срещу решението на EACEA от 23 септември 2014 г. за обявяване на някои разходи за персонала за недопустими с оглед на споразуменията за отпускане на безвъзмездни средства, сключени на 30 септември 2010 г. и на 9 септември 2011 г. между жалбоподателя и EACEA за изпълнението на европейските проекти „Green Business is Smart Business“ и „LadybizIT: Woman entrepreneurship on the verge of ICT“

Диспозитив

1) Отменя Решение за изпълнение C(2014) 9706 окончателен на Комисията от 16 декември 2014 г.

2) Отхвърля жалбата в останалата ѝ част като недопустима.

3) Европейската комисия понася, наред с направените от нея съдебни разноски, и тези на KV.

4) Изпълнителната агенция за образование, аудиовизия и култура (EACEA) понася направените от нея съдебни разноски.

( 1 ) ОВ C 155, 11.5.2015 г.
Съединени дела T-554/15 и T-555/15: Решение на Общия съд от 25 април 2018 г. — Унгария/Комисия (Държавни помощи — Помощи, предоставени по силата на унгарски Закон № XCIV от 2014 г. относно приноса на предприятията от тютюневата промишленост към здравеопазването — Помощи в резултат на изменение от 2014 г. на унгарския закон от 2008 г. относно хранителната верига и официалния надзор над нея — Данъци с прогресивни данъчни ставки върху годишния оборот — Решение за започване на процедурата, предвидена в член 108, параграф 2 ДФЕС — Едновременно приемане на разпореждане за преустановяване — Жалба за отмяна — Възможност за отделяне на разпореждането за преустановяване — Правен интерес — Допустимост — Задължение за мотивиране — Пропорционалност — Равно третиране — Право на защита — Принцип на лоялно сътрудничество — Член 11, параграф 1 от Регламент (ЕО) № 659/1999)

Решение на Общия съд от 25 април 2018 г. — Унгария/Комисия

(Съединени дела T-554/15 и T-555/15) ( 1 )

„(Държавни помощи — Помощи, предоставени по силата на унгарски Закон № XCIV от 2014 г. относно приноса на предприятията от тютюневата промишленост към здравеопазването — Помощи в резултат на изменение от 2014 г. на унгарския закон от 2008 г. относно хранителната верига и официалния надзор над нея — Данъци с прогресивни данъчни ставки върху годишния оборот — Решение за започване на процедурата, предвидена в член 108, параграф 2 ДФЕС — Едновременно приемане на разпореждане за преустановяване — Жалба за отмяна — Възможност за отделяне на разпореждането за преустановяване — Правен интерес — Допустимост — Задължение за мотивиране — Пропорционалност — Равно третиране — Право на защита — Принцип на лоялно сътрудничество — Член 11, параграф 1 от Регламент (ЕО) № 659/1999)“

Страни

Жалбоподател: Унгария (представители: M. Fehér и G. Koós)

Ответник: Европейска комисия (представители: L. Flynn, P.-J. Loewenthal и K. Talabér-Ritz)

Предмет

Искане на основание член 263 ДФЕС за частична отмяна, от една страна, на Решение C(2015) 4805 окончателен на Комисията от 15 юли 2015 година относно държавна помощ SA.41187 (2015/NN) — Унгария — Принос на предприятията от тютюневата промишленост към здравеопазването (OВ C 277, 2015 г., стр. 24), и от друга страна, на Решение C(2015) 4808 окончателен на Комисията от 15 юли 2015 година относно държавна помощ SA.40018 (2015/C) (ex 2014/NN) — Изменение от 2014 г. на унгарската такса за инспекция на хранителната верига (OВ C 277, 2015 г., стр. 12)

Диспозитив

1) Отхвърля жалбите.

2) Осъжда Унгария да заплати съдебните разноски.

( 1 ) ОВ C 398, 30.11.2015 г.
C 392/20

Решение на Общия съд от 19 септември 2018 г. — HH Ferries и др./Комисия

(Дело T-68/15) (1)

((Държавни помощи - Помощ за постоянната железопътно-автомобилна връзка в Сунд - Публично финансиране, предоставено от шведската и датската държава по инфраструктурен проект за постоянна връзка през Сунд - Държавни гаранции - Данъчни помощи - Решение да не се повдигат възражения - Решение, с което се установява, че не е налице държавна помощ - Жалба за отмяна - Обжалваем акт - Допустимост - Незапочване на официалната процедура по разследване - Сериозни затруднения - Понятие за схема за помощи - Помощи, предназначени да насърчат изпълнението на важен проект от общоевропейски интерес - Оценка на елемент на помощ, съдържащ се в гаранция - Ограничен характер на помощта, съдържаща се в гаранция - Пропорционалност - Оправдани правни очаквания))

(2018/C 392/23)

Език на производството: английски

Страни

Жалбоподатели: HH Ferries I/S, преди Scandlines Øresund I/S (Елсеньор, Дания), HH Ferries Helsingor ApS (Елсеньор), HH Ferries Helsingborg AB, преди HH-Ferries Helsingborg AB (Хелзингборг, Швеция) (представители: M. Johansson, R. Azelius, P. Remnelid и L. Sandberg-Mørch, адвокати)

Ответник: Европейска комисия (представители: L. Flynn, S. Noë, R. Sauer и L. Armati)

Встъпили страни в подкрепа на ответника: Кралство Дания (представители: първоначално C. Thorning, впоследствие J. Nymann-Lindegren, подпомагани от R. Holdgaard, адвокат), Кралство Швеция (представители: първоначално E. Karlsson, L. Swedenborg, A. Falk, C. Meyer-Seitz, U. Persson и N. Otte Widgren, впоследствие A. Falk, C. Meyer-Seitz, L. Zettergren и H. Shevs)

Предмет

Искане на основание член 263 ДФЕС за отмяна на Решение C(2014) 7358 окончателен на Комисията от 15 октомври 2014 г. да не квалифицира някои мерки като помощи и да не повдигне възражения вследствие на процедурата по предварително разглеждане, предвидена в член 108, параграф 3 ДФЕС, срещу държавни помощи SA.36558 (2014/NN) и SA.38371 (2014/NN) — Дания, както и SA.36662 (2014/NN) — Швеция, за публичното финансиране на инфраструктурен проект за постоянна железопътно-автомобилна връзка в Сунд (ОВ C 418, 2014 г., стр. 1 и ОВ C 437, 2014 г., стр. 1)

Диспозитив

1) Отменя Решение C(2014) 7358 окончателен на Европейската комисия от 15 октомври 2014 г. в частта, в която се решава да не се повдигнат възражения по отношение на предоставените на Øresundsbro Konsortiet от Кралство Дания данъчни помощи, свързани с амортизация на активите и прехвърляне на загубите за следващи години, и гаранциите, предоставени на Øresundsbro Konsortiet от Кралство Дания и Кралство Швеция.

2) Отхвърля жалбата в останалата ѝ част.

3) Комисията понася наред със собствените си разноски и разноските, направени от HH Ferries I/S, HH Ferries Helsingor ApS и HH Ferries Helsingborg AB.

4) Кралство Дания и Кралство Швеция понасят собствените си разноски.

(1) ОВ C 138, 27.4.2015 г.
Решение на Общия съд от 12 юли 2018 г. — Австрия/Комисия

(Дело T-356/15) (1)

((Държавни помощи - Помощ, която Обединеното кралство планира да отпусне за блок C на атомната електроцентрала „Hinkley Point“ - Договор за разлика, споразумение с министъра и кредитна гаранция - Решение, с което помощта се обявява за съвместима с вътрешния пазар - Член 107, параграф 3, буква в), ДФЕС - Цел от обществен интерес - Насърчаване на ядрената енергетика - Необходимост от намеса на държавата - Известие относно гаранциите - Определяне на елемента на помощ - Пропорционалност - Инвестиционна помощ - Оперативна помощ - Право да се представят становища - Процедура за възлагане на обществена поръчка - Задължение за мотивиране))

(2018/C 311/12)

Език на производството: немски

Страни

Жалбоподател: Република Австрия (представители: първоначално C. Pesendorfer и M. Klamert, впоследствие G. Hesse и M. Fruhmann, подпомагани от H. Kristoferitsch, avocat)

Ответник: Европейска комисия (представители: É. Gippini Fournier, R. Sauer, T. Maxian Rusche и P. Němečková)

Встъпила страна в подкрепа на жалбоподателя: Велико херцогство Люксембург (представители: D. Holderer, подпомаган от P. Kinsch, avocat)

Встъпили страни в подкрепа на ответника: Чешка република (представители: M. Smolek, T. Müller и J. Vláčil), Френска република (представители: първоначално G. de Bergues, D. Colas и J. Bousin, впоследствие D. Colas и J. Bousin), Унгария (представители: първоначално M. Fehér и M. Bóra, впоследствие B. Sonkodi, впоследствие A. Steiner, подпомагани от P. Nagy, avocat, и накрая A. Steiner), Република Полша (представител: B. Majczyna), Румъния (представители: първоначално R. Radu и M. Bejenar, впоследствие M. Bejenar и C.-R. Canţăr), Словашка република (представител: B. Ricziová), и Обединено кралство Великобритания и Северна Ирландия (представители: първоначално C. Brodie и S. Brandon, впоследствие C. Brodie, S. Simmons и M. Holt, впоследствие C. Brodie, S. Simmons и D. Robertson, впоследствие C. Brodie и D. Robertson, впоследствие C. Brodie и накрая C. Brodie и Z. Lavery, подпомагани от T. Johnston, barrister, и A. Robertson, QC)

Предмет

Искане на основание член 263 ДФЕС за отмяна на Решение (ЕС) 2015/658 на Комисията от 8 октомври 2014 година относно мярката за помощ SA.34947 (2013/C) (ex 2013/N), която Обединеното кралство възнамерява да приведе в действие за подкрепа на атомната електроцентрала „Hinkley Point C“ (ОВ L 109, 2015 г., стр. 44), в което Комисията констатира, че тази мярка за помощ е съвместима с вътрешния пазар по смисъла на член 107, параграф 3, буква в) ДФЕС, и разрешава нейното изпълнение

Диспозитив

1) Отхвърля жалбата.

2) Република Австрия понася направените от нея съдебни разноски, както и тези на Европейската комисия.

3) Чешката република, Френската република, Великото херцогство Люксембург, Унгария, Република Полша, Румъния, Словашката република и Обединено кралство Великобритания и Северна Ирландия понасят направените от тях съдебни разноски.

(1) ОВ C 337, 12.10.2015 г.
C 413 /40 BG Официален вестник  на Европейския съюз 9.12.2019
Дела T - 7 6 0 / 1 5  и Решение на Общия съд от 24 септември 2019 г.  — Нидерландия и др./Комисия
(Дела T-760/15 и Т-636/16)  (1)
(Държавни помощи  —  Помощ, приведена в действие от Нидерландия  —  Решение, с което помощта 
се  обявява за несъвместима с вътрешния пазар и неправомерна, и се разпорежда възстановяването ѝ  —
 Предварително данъчно решение (tax ruling)  —  Трансферно ценообразуване  —  Изчисляване на облага -
емата основа  —  Принцип на сделката между несвързани лица  —  Предимство  —  Референтна система  —
 Данъчна и процесуална автономия на държавите членки )
(2019/C 413/47 )
Езици на производството: нидерландски и английски
Страни
Жалбоподател по дело T-760/15 : Кралство Нидерландия (представители: първоначално M. Bulterman, B. Koopman, M. de Ree и  
M.  Noort, впоследствие M. Bulterman, M. de Ree и M. Noort)
Жалбоподатели по дело T-636/16:  Starbucks Corp. (Сиатъл, Вашингтон, Съединени щати), Starbucks Manufacturing Emea BV  
(Амстердам, Нидерландия) (представители: S. Verschuur, M. Petite и M. Stroungi, адвокати)
Ответник:  Европейска комисия (представители по дело T-760/15: първоначално P-J. Loewenthal и B. Stromsky , впоследствие P-J.  
Loewenthal и F. T omat, и по дело T-636/16: P-J. Loewenthal и F. T omat)
Встъпила страна в подкрепа на жалбоподателя по дело T -760/15 : Ирландия (представители: първоначално E. Creedon, G. Hodge,  
K.  Duggan и A. Joyce, впоследствие G. Hodge, A. Joyce, K. Duggan, M. Browne и J. Quaney , подпомагани от M. Collins, P . Gallagher, SC,  
B. Doherty и S. Kingston, barristers)
Предмет
Жалби на основание член 263 ДФЕС за отмяна на Решение (ЕС) 2017/502 на Комисията от 21 октомври 2015 година  относно дър -
жавна помощ SA.38374 (2014/C ex 2014/NN), приведена в действие от Нидерландия в полза на Starbucks ( ОВ L 83, 2017 г., стр. 38 ).
Диспозитив
1) Съединява дела T-760/15 и T -636/16 за целите на настоящото съдебно решение.
2) Отменя Решение (ЕС) 2017/502 на Комисията от 21 октомври 2015 година  относно държавна помощ SA.38374 (2014/C  
ex 2014/NN), приведена в действие от Нидерландия в полза на Starbucks.
3) Европейската комисия понася направените от нея съдебни разноски, както и тези на Кралство Нидерландия, Starbucks Corp. и  
Starbucks Manufacturing Emea BV .
4) Ирландия понася направените от нея съдебни разноски.
(1) ОВ C 59, 15.2.2016 г .